sukhrobnurali/uzbek-legal-corpus huggingface dataset:
Ikkinchi jahon urushi qatnashchilarining moddiy taʼminotini yanada kuchaytirish chora-tadbirlari toʻgʻrisida
(decree, 2022-04-30)

Mamlakatimizda keksalarni davlat tomonidan qoʻllab-quvvatlash va ijtimoiy himoya qilishning samarali tizimini shakllantirish, Vatan obroʻ-eʼtiborini yuksaltirishga, yoshlarni maʼnaviy-axloqiy jihatdan tarbiyalashga faol qatnashayotgan qariyalarni eʼzozlash hamda fashizm ustidan qozonilgan gʻalabaga munosib hissa qoʻshgan faxriylarning moddiy taʼminotini yanada kuchaytirish maqsadida: 1. 2022-yil 1-maydan boshlab 1941 — 1945-yillardagi urush oqibatida nogiron boʻlgan shaxslar va uning qatnashchilari, shuningdek, fashistlar konslagerlarining voyaga yetmagan sobiq mahbuslari va Leningrad shahri qamal qilingan davrda ishlagan shaxslarning eng kam pensiya miqdori ustamalarni inobatga olgan holda — 3 080 000 soʻm etib belgilansin. 2. Mazkur Farmonni bajarish bilan bogʻliq boʻlgan sarf-xarajatlar Moliya vazirligi huzuridagi budjetdan tashqari Pensiya jamgʻarmasi va respublika budjeti mablagʻlari hisobidan amalga oshirilsin. 3. Moliya vazirligi manfaatdor vazirlik va idoralar bilan birgalikda ikki oy muddatda qonunchilik hujjatlarga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga taklif kiritsin. 4. Mazkur Farmonning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomning 7-bandiga oʻzgartirish kiritish haqida
(resolution, 2021-05-10)

Oʻzbekiston Respublikasining 2019-yil 30-dekabrdagi OʻRQ-599-son “Oʻzbekiston Respublikasining Soliq kodeksiga oʻzgartish va qoʻshimchalar kiritish toʻgʻrisida”gi hamda 2020-yil 7-yanvardagi OʻRQ-601-son “Oʻzbekiston Respublikasining Soliq kodeksi qabul qilinishi munosabati bilan Oʻzbekiston Respublikasining ayrim qonun hujjatlariga oʻzgartishlar va qoʻshimcha kiritish, shuningdek ayrim qonun hujjatlarini oʻz kuchini yoʻqotgan deb topish toʻgʻrisida”gi qonunlariga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Moliya vazirligi qaror qiladi: 1. Oʻzbekiston aloqa va axborotlashtirish agentligi hamda Oʻzbekiston Respublikasi Moliya vazirligining 2012-yil 1-fevraldagi 2-yu, 7-son qarori (roʻyxat raqami 2329, 2012-yil 21-fevral) (Oʻzbekiston Respublikasi qonun hujjatlari toʻplami, 2012-y., 8-9-son, 89-modda) bilan tasdiqlangan Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomning 7-bandi quyidagi tahrirda bayon etilsin: “7. Abonent raqamidan foydalanganlik uchun toʻlov summasi foyda soligʻi boʻyicha soliq solinadigan foydani aniqlashda Oʻzbekiston Respublikasi Soliq kodeksining 305-moddasiga muvofiq chegirib tashlanadi.”. 2. Mazkur qaror Oʻzbekiston Respublikasi Davlat soliq qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining 2020-yil 3-dekabrdagi “2021-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-6122-son Farmoniga oʻzgartirishlar kiritish toʻgʻrisida
(decree, 2021-12-21)

“Oʻzbekiston boʻylab sayohat qil!” ichki turizmni rivojlantirish dasturi doirasida aholining faol dam olishi uchun eng qulay sharoitlarni yaratish maqsadida: 1. Oʻzbekiston Respublikasi Prezidentining 2020-yil 3-dekabrdagi “2021-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-6122-son Farmoniga ilovaga muvofiq oʻzgartirishlar kiritilsin. 2. Ushbu Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklatilsin. 1. 1-band quyidagi tahrirda bayon etilsin: “1. 2021-yilda quyidagi qoʻshimcha dam olish kunlari belgilansin: 14-may — juma; 2-sentabr — payshanba; 3-sentabr — juma; 31-dekabr — juma”. 2. 2-band quyidagi tahrirda bayon etilsin: “2. 2021-yilda dam olish kunlari: 27-mart — shanba kunidan 22-mart — dushanba kuniga; 17-iyul — shanba kunidan 21-iyul — chorshanba kuniga; 24-iyul — shanba kunidan 22-iyul — payshanba kuniga koʻchirilsin”. 3. 3-bandning ikkinchi xatboshisi quyidagi tahrirda bayon etilsin: “2021-yil 2-yanvar — shanba, 20-mart — shanba, 22-mart — dushanba, 15-may — shanba, 21-iyul — chorshanba, 22-iyul — payshanba va 4-sentabr — shanba kunlari barcha xodimlar uchun, ish haftasining turidan qatʼi nazar, dam olish kunlari hisoblanadi”.
Ramazon hayitini nishonlash toʻgʻrisida
(resolution, 2022-04-30)

Bugungi kunda maʼnaviy qadriyatlarimizning jamiyat hayotidagi oʻrni va ahamiyatini yanada oshirish, buyuk ajdodlarimizning boy ilmiy-maʼrifiy merosida ulugʻlangan, xalqimiz tomonidan asrlar davomida eʼzozlab kelinayotgan insonparvarlik, shukronalik, bagʻrikenglik, mehr-oqibat va saxovat tuygʻularini kuchaytirish hamda muborak Ramazon hayitini munosib nishonlash maqsadida: 1. Oʻzbekiston musulmonlari idorasining 2021-yilda Ramazon hayitining birinchi kuni 13-may — payshanba kuniga toʻgʻri kelishi haqida qabul qilgan qarorini inobatga olib, mamlakatimizda 2021-yil 13-may Ramazon hayiti bayrami sifatida nishonlansin. Oʻzbekiston Respublikasi Prezidentining 2021-yil 10-maydagi “Oʻzbekiston Respublikasi Prezidentining 2020-yil 3-dekabrdagi “2021-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-6122-son Farmoniga oʻzgartirishlar kiritish toʻgʻrisida”gi PF-6222-son Farmoni bilan 2021-yil 14-15-may kunlari qoʻshimcha dam olish kunlari sifatida belgilanganligi maʼlumot uchun qabul qilinsin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Din ishlari boʻyicha qoʻmita, Mahalla va oilani qoʻllab-quvvatlash vazirligi hamda jamoat tashkilotlari bilan hamkorlikda Ramazon hayitining karantin talablariga muvofiq, xalqimizning milliy va diniy anʼanalariga mos ravishda oʻtkazilishi uchun tegishli chora-tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Navoiy viloyati prokuraturasi faoliyatini yanada rivojlantirish uchun infratuzilma obyektlarini qurish loyihasini amalga oshirish chora-tadbirlari toʻgʻrisida
(resolution, 2021-05-08)

Oʻzbekiston Respublikasi Prezidentining “2021 — 2023-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari toʻgʻrisida” 2020-yil 28-dekabrdagi PQ-4936-son qarori ijrosini taʼminlash maqsadida “Davlat-xususiy sheriklik toʻgʻrisida”gi Qonunga asosan Vazirlar Mahkamasi qaror qiladi: 1. Oʻzbekiston Respublikasi Bosh prokuraturasi va Navoiy viloyati hokimligining Navoiy viloyati prokuraturasi maʼmuriy binosini (keyingi oʻrinlarda — maʼmuriy bino) davlat-xususiy sheriklik shartlari asosida qurish va jihozlash toʻgʻrisidagi taklifiga rozilik berilsin. 2. Maʼmuriy binoni davlat-xususiy sheriklik asosida qurish va jihozlash uchun xususiy sherikni tanlash boʻyicha Bosh prokuratura, Moliya vazirligi huzuridagi Davlat-xususiy sheriklikni rivojlantirish agentligi, Navoiy viloyati hokimligi va Navoiy viloyati prokuraturasi vakillaridan iborat ishchi guruh (keyingi oʻrinlarda — ishchi guruh) tashkil etilsin. 3. Bosh prokuraturaga ishchi guruh xulosasi asosida maʼmuriy binoni qurish va jihozlash uchun tender oʻtkazmasdan, toʻgʻridan toʻgʻri muzokaralar oʻtkazish orqali xususiy sherik bilan davlat-xususiy sheriklik toʻgʻrisidagi bitimni tuzishga ruxsat berilsin. 4. Davlat-xususiy sheriklik loyihasini amalga oshirish doirasida Navoiy viloyati prokuraturasiga tegishli Navoiy viloyati, Navoiy shahri, “Yoshlik” MFY hududidagi 3,5 gektar yer uchastkasining: 1 gektarida xususiy sherik tomonidan maʼmuriy bino quriladi (jihozlanadi) va davlat sherigi — Bosh prokuraturaga davlat mulki sifatida bepul topshiriladi; 2,5 gektari maʼmuriy bino qurilib (jihozlanib), belgilangan tartibda topshirilgandan soʻng xususiy sherikka doimiy foydalanish huquqi bilan bepul ajratib beriladi. 5. Oʻzbekiston Respublikasi Bosh prokuraturasi Navoiy viloyati hokimligi va Moliya vazirligi huzuridagi Davlat-xususiy sheriklikni rivojlantirish agentligi bilan birgalikda davlat-xususiy sheriklik tamoyillari asosida loyiha konsepsiyasi va davlat-xususiy sheriklik toʻgʻrisidagi bitim loyihasini bir oy muddatda ishlab chiqsin. 6. Oʻzbekiston Respublikasi Qurilish vazirligi maʼmuriy binoning loyiha-smeta hujjatlari belgilangan tartibda davlat ekspertizasidan oʻtkazilishi va qurilish-montaj ishlarining sifatli bajarilishi yuzasidan davlat nazoratini oʻrnatsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov hamda Navoiy viloyati hokimi Q.B. Tursunov zimmasiga yuklansin.
“Bir tashqi savdo shartnomasi doirasida aynan bir xil tovarlarning bojxona rasmiylashtiruvini davriy bojxona yuk deklaratsiyasi taqdim qilish yoʻli bilan amalga oshirish tartibi toʻgʻrisida nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2021-05-04)

Oʻzbekiston Respublikasining Bojxona kodeksi va Oʻzbekiston Respublikasi Prezidentining 2020-yil 6-iyundagi PF-6005-son “Bojxona maʼmuriyatchiligini isloh etish va Oʻzbekiston Respublikasi davlat bojxona xizmati organlari faoliyatini takomillashtirish toʻgʻrisida” Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2018-yil 14-iyundagi 01-02/12-45-son “Bir tashqi savdo shartnomasi doirasida aynan bir xil tovarlarning bojxona rasmiylashtiruvini davriy bojxona yuk deklaratsiyasi taqdim qilish yoʻli bilan amalga oshirish tartibi toʻgʻrisida nizomni tasdiqlash haqida”gi qarori (roʻyxat raqami 3037, 2018-yil 5-iyul) (Qonun hujjatlari maʼlumotlari milliy bazasi, 06.07.2018-y., 10/18/3037/1466-son) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi.
“Tovarlar Oʻzbekiston Respublikasi bojxona hududiga amalda olib kelinishi paytigacha bojxona organlariga dastlabki bojxona deklaratsiyasini taqdim etish tartibi toʻgʻrisidagi nizomni tasdiqlash haqida”gi qarorni, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2021-05-04)

Oʻzbekiston Respublikasining Bojxona kodeksi va Oʻzbekiston Respublikasi Prezidentining 2020-yil 6-iyundagi PF-6005-son “Bojxona maʼmuriyatchiligini isloh etish va Oʻzbekiston Respublikasi davlat bojxona xizmati organlari faoliyatini takomillashtirish toʻgʻrisida” Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran uch oy oʻtgach kuchga kiradi. 1. Oʻzbekiston Respublikasi Davlat bojxona qoʻmitasining 2013-yil 28-yanvardagi 01-02/12-9-son “Tovarlar Oʻzbekiston Respublikasi bojxona hududiga amalda olib kelinishi paytigacha bojxona organlariga dastlabki bojxona deklaratsiyasini taqdim etish tartibi toʻgʻrisida nizomni tasdiqlash haqida”gi qarori (roʻyxat raqami 2418, 2013-yil 30-yanvar) (Oʻzbekiston Respublikasi qonun hujjatlari toʻplami, 2013-y., 5-son, 63-modda). 2. Oʻzbekiston Respublikasi Davlat bojxona qoʻmitasining 2013-yil 22-iyundagi 01-02/12-11-son “Tovarlar Oʻzbekiston Respublikasi bojxona hududiga amalda olib kelinishi paytigacha bojxona organlariga dastlabki bojxona deklaratsiyasini taqdim etish tartibi toʻgʻrisida nizomga oʻzgartirishlar kiritish haqida”gi qarori (roʻyxat raqami 2418-1, 2013-yil 27-iyun) (Oʻzbekiston Respublikasi qonun hujjatlari toʻplami, 2013-y., 26-son, 347-modda). 3. Oʻzbekiston Respublikasi Davlat bojxona qoʻmitasining 2014-yil 14-noyabrdagi 01-02/12-24-son “Tovarlar Oʻzbekiston Respublikasi bojxona hududiga amalda olib kelinishi paytigacha bojxona organlariga dastlabki bojxona deklaratsiyasini taqdim etish tartibi toʻgʻrisida nizomga oʻzgartirishlar kiritish haqida”gi qarori (roʻyxat raqami 2418-2, 2014-yil 24-noyabr) (Oʻzbekiston Respublikasi qonun hujjatlari toʻplami, 2014-y., 48-son, 573-modda). 4. Oʻzbekiston Respublikasi Davlat bojxona qoʻmitasining 2016-yil 30-martdagi 01-02/12-18-son “Tovarlar Oʻzbekiston Respublikasi bojxona hududiga amalda olib kelinishi paytigacha bojxona organlariga dastlabki bojxona deklaratsiyasini taqdim etish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida”gi qarori (roʻyxat raqami 2418-3, 2016-yil 12-aprel) (Oʻzbekiston Respublikasi qonun hujjatlari toʻplami, 2016-y., 15-son, 153-modda). 5. Oʻzbekiston Respublikasi Davlat bojxona qoʻmitasining 2018-yil 31-maydagi 01-02/12-42-son “Tovarlar Oʻzbekiston Respublikasi bojxona hududiga amalda olib kelinishi paytigacha bojxona organlariga dastlabki bojxona deklaratsiyasini taqdim etish tartibi toʻgʻrisidagi nizomni tasdiqlash haqida”gi qarorga oʻzgartirish va qoʻshimchalar kiritish toʻgʻrisida”gi qarori (roʻyxat raqami 2418-4, 2018-yil 18-iyun) (Qonun hujjatlari maʼlumotlari milliy bazasi, 19.06.2018-y., 10/18/2418-4/1365-son).
Tadbirkorlikni rivojlantirish agentligi huzuridagi Tadbirkorlik faoliyatini qoʻllab-quvvatlash davlat jamgʻarmasi toʻgʻrisidagi nizomga qoʻshimcha kiritish haqida
(resolution, 2022-04-19)

Oʻzbekiston Respublikasi Prezidentining “Namangan viloyatining Kosonsoy, Chortoq va Yangiqoʻrgʻon tumanlarida meva-sabzavotchilik va uzumchilikni rivojlantirish chora-tadbirlari toʻgʻrisida” 2021-yil 11-yanvardagi PQ-4941-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2021-yil 17-fevraldagi 77-son qarori bilan tasdiqlangan Tadbirkorlikni rivojlantirish agentligi huzuridagi Tadbirkorlik faoliyatini qoʻllab-quvvatlash davlat jamgʻarmasi toʻgʻrisidagi nizomga ilovaning 3-bandi quyidagi mazmundagi “e” kichik bandi bilan toʻldirilsin: “e) sertifikatlangan sabzavot, poliz, dukkakli va moyli ekinlar urugʻlarini hamda mevali daraxt va tok koʻchatlarini yetishtiruvchi fermer xoʻjaligi va boshqa qishloq xoʻjaligi tashkilotlari, shuningdek, klasterlar va kooperatsiyalarning urugʻlik va koʻchat xarid qilish xarajatlarini moliyalashtirish uchun milliy valyutada ajratiladigan kreditlar boʻyicha foiz stavkasining Markaziy bankning asosiy stavkasidan oshadigan, lekin 10 foiz punktidan koʻp boʻlmagan qismi, shuningdek, xorijiy valyutada ajratiladigan kreditlar boʻyicha foiz stavkasining 30 foizigacha, lekin 3 foiz punktidan koʻp boʻlmagan qismi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin.
“Oʻzbekiston Respublikasi bojxona chegarasidan oʻtkazilayotgan tovarlarning namunalarini va nusxalarini bojxona organlari tizimida tasarruf etish tartibi toʻgʻrisidagi yoʻriqnomani tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2021-05-04)

Oʻzbekiston Respublikasi Vazirlar Mahkamasining 2021-yil 17-martdagi 145-son “Oʻzbekiston Respublikasi bojxona organlari tizimida tovarlarning namuna va sinamalarini tasarruf etish toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb hisoblansin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Davlat bojxona qoʻmitasi tomonidan 2003-yil 9-iyul 01-02/16-27-son “Oʻzbekiston Respublikasi bojxona chegarasidan oʻtkazilayotgan tovarlarning namunalarini va nusxalarini bojxona organlari tizimida tasarruf etish tartibi toʻgʻrisidagi yoʻriqnomani tasdiqlash haqida”gi qarori (roʻyxat raqami 1269, 2003-yil 29-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 16-son). 2. Oʻzbekiston Respublikasi Davlat bojxona qoʻmitasining 2013-yil 5-apreldagi 01-02/16-30-son “Oʻzbekiston Respublikasi bojxona chegarasidan oʻtkazilayotgan tovarlarning namunalarini va nusxalarini bojxona organlari tizimida tasarruf etish tartibi toʻgʻrisidagi yoʻriqnomaning 13-bandiga oʻzgartirishlar kiritish haqida”gi qarori (roʻyxat raqami 1269-1, 2013-yil 8-may) (Oʻzbekiston Respublikasi qonun hujjatlari toʻplami, 2013-y.,19-son, 245-modda). 3. Oʻzbekiston Respublikasi Davlat bojxona qoʻmitasining 2015-yil 13-apreldagi 01-02/16-17-son “Oʻzbekiston Respublikasi bojxona chegarasidan oʻtkazilayotgan tovarlarning namunalarini va nusxalarini bojxona organlari tizimida tasarruf etish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi qarori (roʻyxat raqami 1269-2, 2015-yil 4-may) (Oʻzbekiston Respublikasi qonun hujjatlari toʻplami, 2015-y., 18-son, 220-modda). 4. Oʻzbekiston Respublikasi Davlat bojxona qoʻmitasining 2016-yil 18-apreldagi 01-02/16-26-son “Oʻzbekiston Respublikasi bojxona chegarasidan oʻtkazilayotgan tovarlarning namunalarini va nusxalarini bojxona organlari tizimida tasarruf etish tartibi toʻgʻrisidagi yoʻriqnomani tasdiqlash haqida”gi qarorga oʻzgartirishlar kiritish toʻgʻrisida”gi qarori (roʻyxat raqami 1269-3, 2016-yil 27-aprel) (Oʻzbekiston Respublikasi qonun hujjatlari toʻplami, 2016-y., 17-son, 183-modda).
Xarid qilish tartib-taomillarini tashkil etish va oʻtkazish tartibi toʻgʻrisidagi nizomga qoʻshimchalar kiritish haqida
(order, 2022-07-25)

Oʻzbekiston Respublikasi Vazirlar Mahkamasining 2021-yil 29-yanvardagi 41-son “Mahalliy ishlab chiqaruvchilarni qoʻllab-quvvatlash chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining 2018-yil 15-maydagi 185-son buyrugʻi (roʻyxat raqami 3016, 2018-yil 26-may) (Oʻzbekiston Respublikasi qonun hujjatlari toʻplami, 2018-y., 22-son, 458-modda) bilan tasdiqlangan Xarid qilish tartib-taomillarini tashkil etish va oʻtkazish tartibi toʻgʻrisidagi nizomga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Quyidagi mazmundagi 341-band bilan toʻldirilsin: “341. Agar xaridlar reja-jadvali uch oy oldin maxsus axborot portaliga joylashtirilmagan boʻlsa, boshlangʻich narxni pasaytirish uchun oʻtkaziladigan auksion orqali davlat xaridlarini amalga oshirishda tovarlarni yetkazib berish muddati yetti kundan kam boʻlmasligi kerak.”. 2. Quyidagi mazmundagi 471-band bilan toʻldirilsin: “471. Tanlovda xorijiy yetkazib beruvchilar bilan birga ikki yoki undan ortiq ishtirokchilar — mahalliy ishlab chiqaruvchilar boʻlgan taqdirda, mahalliy ishlab chiqaruvchilarga nisbatan qonun hujjatlarida belgilangan tartibda narx preferensiyasi qoʻllaniladi.”. 3. Quyidagi mazmundagi 1271-band bilan toʻldirilsin: “1271. Tenderda xorijiy yetkazib beruvchilar bilan birga ikki yoki undan ortiq ishtirokchilar — mahalliy ishlab chiqaruvchilar boʻlgan taqdirda, mahalliy ishlab chiqaruvchilarga nisbatan qonun hujjatlarida belgilangan tartibda narx preferensiyasi qoʻllaniladi.”.
“Yangi tashkil etilgan mikrofirma va kichik korxonalarga yagona soliq toʻlovini toʻlash muddatini kechiktirish huquqini berish tartibi toʻgʻrisida nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2021-05-04)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi, Davlat soliq qoʻmitasi va Iqtisodiy taraqqiyot va kambagʻallikni qisqartirish vazirligi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligining 2005-yil 2-avgustdagi 70, 2005-46, 61-son “Yangi tashkil etilgan mikrofirma va kichik korxonalarga yagona soliq toʻlovini toʻlash muddatini kechiktirish huquqini berish tartibi toʻgʻrisida nizomni tasdiqlash haqida”gi qarori (roʻyxat raqami 1502, 2005-yil 2-avgust) (Oʻzbekiston Respublikasi qonun hujjatlari toʻplami, 2005-y., 30-31-son, 240-modda). 2. Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligining 2010-yil 30-sentabrdagi 82, 2010-40, 101-son “Yangi tashkil etilgan mikrofirma va kichik korxonalarga yagona soliq toʻlovini toʻlash muddatini kechiktirish huquqini berish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1502-1, 2010-yil 15-noyabr) (Oʻzbekiston Respublikasi qonun hujjatlari toʻplami, 2010-y., 46-son, 423-modda). 3. Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligining 2014-yil 4-apreldagi 27, 2014-14, 61-son “Yangi tashkil etilgan mikrofirma va kichik korxonalarga yagona soliq toʻlovini toʻlash muddatini kechiktirish huquqini berish tartibi toʻgʻrisidagi nizomga oʻzgartirish kiritish haqida”gi qarori (roʻyxat raqami 1502-2, 2014-yil 14-aprel) (Oʻzbekiston Respublikasi qonun hujjatlari toʻplami, 2014-y., 16-son, 181-modda). 4. Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligining 2018-yil 16-martdagi 64, 2018-24, 9-son “Yangi tashkil etilgan mikrofirma va kichik korxonalarga yagona soliq toʻlovini toʻlash muddatini kechiktirish huquqini berish tartibi toʻgʻrisida nizomni tasdiqlash haqidagi qarorga oʻzgartirishlar kiritish toʻgʻrisida”gi qarori (roʻyxat raqami 1502-3, 2018-yil 5-aprel) (Oʻzbekiston Respublikasi qonun hujjatlari toʻplami, 2018-y., 14-son, 291-modda).
Ichki ishlar organlari xodimlariga pensiya va nafaqa tayinlash hamda toʻlash tartibi toʻgʻrisidagi yoʻriqnomaga qoʻshimchalar kiritish haqida
(order, 2022-09-07)

Oʻzbekiston Respublikasining “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisidagi konvensiyaga (Kishinev, 2002-yil 7-oktabr) Oʻzbekiston Respublikasining qoʻshilishi haqida” 2019-yil 26-avgustdagi Qonuni hamda Oʻzbekiston Respublikasi Prezidentining “Oʻzbekiston Respublikasida identifikatsiya ID-kartalarni joriy etish chora-tadbirlari toʻgʻrisida” 2020-yil 22-sentabrdagi PF-6065-son Farmoniga muvofiq, buyuraman: 1. Oʻzbekiston Respublikasi ichki ishlar vazirining 2018-yil 13-fevraldagi 36-son buyrugʻi (roʻyxat raqami 2977, 2018-yil 1-mart) (Oʻzbekiston Respublikasi qonun hujjatlari toʻplami, 2018-y., 9-son, 169-modda) bilan tasdiqlangan ichki ishlar organlari xodimlariga pensiya va nafaqa tayinlash hamda toʻlash tartibi toʻgʻrisidagi yoʻriqnomaga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 6-bandda: “a” kichik bandining uchinchi xatboshisi “fuqarolik pasportining” degan soʻzlardan keyin” yoki identifikatsiya ID-kartasining” degan soʻzlar bilan toʻldirilsin; “v” kichik bandining toʻrtinchi xatboshisi “fuqarolik pasporti” degan soʻzlardan keyin” yoki identifikatsiya ID-kartasi” degan soʻzlar bilan toʻldirilsin. 2. 7-bandning uchinchi xatboshisi “fuqarolik pasporti” degan soʻzlardan keyin” yoki identifikatsiya ID-kartasi” degan soʻzlar bilan toʻldirilsin. 3. 23-band “fuqarolik pasporti yoki” degan soʻzlardan keyin “identifikatsiya ID-kartasi yoxud” degan soʻzlar bilan toʻldirilsin. 4. 30-bandning birinchi xatboshisi “Fuqarolik, oilaviy va jinoyat ishlari boʻyicha huquqiy yordam va huquqiy munosabatlar konvensiyasining (Minsk shahri, 1993-yil 22-yanvar)” degan soʻzlardan keyin “hamda Fuqarolik, oilaviy va jinoiy ishlar boʻyicha huquqiy yordam va huquqiy munosabatlar konvensiyasining (Kishinev shahri, 2002-yil 7-oktabr)” degan soʻzlar bilan toʻldirilsin.